L 272/8 Jurnalul Oficial al Uniunii Europene 13.9.2014 REGULAMENTUL (UE) NR. 969/2014 AL COMISIEI din 12 septembrie 2014 de modificare a anexei II la Regulamentul (CE) nr. 1333/2008 al Parlamentului European și al Consiliului în ceea ce priveşte utilizarea ascorbatului de calciu (E 302) și a alginatului de sodiu (E 401) în anumite fructe şi legume neprelucrate (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1333/2008 al Parlamentului European şi al Consiliului din 16 decembrie 2008 privind aditivii alimentari (!), în special articolul 10 alineatul (3), întrucât: (1) Anexa II la Regulamentul (CE) nr. 1333/2008 prevede o listă a Uniunii cu aditivii alimentari autorizați pentru utilizare în produsele alimentare și condițiile de utilizare a acestora. (2) Lista de aditivi alimentari a Uniunii poate fi actualizată în conformitate cu procedura comună menționată la arti- colul 3 alineatul (1) din Regulamentul (CE) nr. 1331/2008 al Parlamentului European și al Consiliului (), fie la inițiativa Comisiei, fie în urma unei cereri. (3 La 12 noiembrie 2012, a fost prezentată o cerere de autorizare a utilizării ascorbatului de calciu (E 302) şi algina- tului de sodiu (E 401) ca agenți de glazurare pentru anumite fructe și legume neprelucrate, refrigerate și preamba- late, gata pentru consum; cererea a fost pusă la dispoziția statelor membre în conformitate cu articolul 4 din Regulamentul (CE) nr. 1331/2008. (4) Există o cerere tot mai mare pentru fructe şi legume proaspete și proaspăt tăiate, în principal datorită faptului că sunt gata de consum, precum și datorită beneficiilor pentru sănătate asociate cu consumul lor. (5)  Fructele și legumele neprelucrate, refrigerate și preambalate, gata pentru consum sunt fructe și legume proaspete, care sunt spălate înainte de a fi descojite şi/sau tăiate şi/sau înainte de a li se îndepărta pedunculul, ambalate şi conservate la rece prin refrigerare. Anumite componente ale fructelor și legumelor se pot degrada atunci când sunt expuse la oxigen sau la lumină, la care interiorul fructelor şi legumelor este expus prin descojire și/sau tăiere şisau îndepărtarea pedunculului. Rănirea țesuturilor fructelor și legumelor cauzează o serie de tulburări fiziolo- gice, cum ar fi oxidarea, înnegrirea etc., care scad calitatea nutritivă a alimentelor respective şi trebuie să fie reduse la minimum. (6)  Există o necesitate tehnologică pentru utilizarea ascorbatului de calciu (E 302) şi a alginatului de sodiu (E 401) pe anumite fructe și legume neprelucrate, refrigerate și preambalate, gata pentru consum. Aceşti aditivi sunt utilizați în combinație pentru a forma un gel comestibil care este apoi aplicat pe suprafața fructelor și a legumelor, oferind un strat subţire protector, care acționează ca o barieră fizică în calea oxigenului și a umidității, reducând exsudația şi uscarea la suprafață ale respectivelor fructe și legume. Prin urmare, reacțiile de degradare fiziologică sunt reduse contribuind astfel la conservarea calității nutriționale a fructelor și legumelor. În consecință, gelul permite păstrarea mai bună şi pe termen mai lung a acestor fructe și legume. (7) Utilizarea ascorbatului de calciu (E 302) şi a alginatului de sodiu (E 401) drept agenți de glazurare ar contribui la sporirea capacității de conservare a fructelor şi legumelor neprelucrate, refrigerate, preambalate, gata pentru consum în timpul perioadei lor de conservare şi facilitând astfel disponibilitatea şi sporind accesul pe piață al fructelor și legumelor proaspete tăiate gata pentru consum. (8) Ascorbatul de calciu (E 302) și alginatul de sodiu (E 401) aparțin grupului de aditivi pentru care nu a fost specifi- cată o doză zilnică acceptabilă ('). Aceasta presupune că ei nu reprezintă un pericol pentru sănătate la nivelurile necesare pentru obținerea efectului tehnologic dorit. () JOL354,31.12.2008, p. 16. () Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (JO L 354, 31.12.2008, p.1). () Raportul Comisiei privind doza dietetică de aditiv alimentar în Uniunea Europeană COM(2001) 542 final.